subject: Letétkezelés -bejelentési felhívás

**Tisztelt Irodavezető kolléga!**

1. **Kérjük jelentse be, illetve frissítse letéti számláinak adatait a** [**MÜK letéti szabályzatának**](https://net.jogtar.hu/muk?docid=A18S0007.MUK&getdoc=1&dbnum=1&searchUrl=/muk-kereso/gyors?keyword%3Dlet%25C3%25A9tkezel%25C3%25A9s) **6.3. pontja értelmében:**

***„Az ügyvéd pénzletétet csak akkor vehet át, ha valamennyi letéti számlája és alszámlája számát bejelenti a területi ügyvédi kamarának.”***

A bejelentést az (egyéni) ügyvéd, európai közösségi jogász vagy az ügyvédi iroda vezetője köteles megtenni. A [**felület ügyfélkapus azonosítást követően itt érhető el.**](https://ugyvedikamarak.hu)

**Kérjük, hogy nyilatkozatát késedelem nélkül, de legkésőbb 2024. március 11.-én 24 óráig tegye meg.**

Készítse elő:

* saját KASZ számát,
* letéti bankszámlaszám adatait,
* a letéti számla szerződés megkötésének időpont adatát és
* ügyfélkapu belépési kódjait.

**Fontos tudnivalók:**

* A bejelentés elmulasztása bírsággal járó fegyelmi vétség. (A most megteendő bejelentéssel/frissítéssel ez a kockázat megszűnik.)
* Ha Ön a saját területi kamarájához már tett letéti számla bejelentést, kérjük, hogy ezen a felületen a bejelentést akkor is **ismételje** / **frissítse meg.**
* Ez a bejelentési lehetőség egyszeri. A jövőben a bejelentés/frissítés módjáról területi kamarájának honlapján tud tájékozódni.
* Javasoljuk, régi inaktív letéti számláit a pénzintézetnél szüntesse meg.

1. **Kérjük, hogy ezen kívül az innen elérhető** [**ügyvédi e-letétnyilvántartási rendszer**](https://www.e-letet.hu/index.html)**ben a korábban bármikor tett letéti bejelentéseket (pénznem és összeg adatokat) is ellenőrizze és a napi állapot szerint módosítsa!**

**A már kifizetett letéteket pedig a rendszerben zárja le.** (Az „élő” letétet jobb oldalon piros, a lezárást zöld „pipa” jelzi.)

Köszönjük hatékony közreműködését.

**Magyar Ügyvédi Kamara**

(Mint a területi kamara adatfeldolgozója)